**Pánikrohamtól mentett meg egy hölgyet Bochkor**

**ERRE NEM SZÁMÍTOTTAK, DE MEGOLDOTTÁK**: **félelem és szörnyű kétségbeesés változtatta meg élő adásban a 89.5 Music FM reggeli műsorának tervezett menetét. Egy, a bezártságtól rettenetesen félő hölgy végső kétségbeesésében fordult a rádió  műsorvezetőihez, amikor beszorult házának liftjébe. Bochkorék azonnal segítettek.**

Éva rettegve fél a bezártságtól, mint elmondta, különböző nyugtatókat szed, ha ilyen helyzetbe kerül. Most azonban semmi pirula nem volt nála, amikor beszorult a liftbe. Miután sikertelenül hívta sorra az ismerősöket, egy hirtelen ötlettől vezérelve fordult a Music FM-hez „Titeket hallgattalak telefonon és gondoltam küldök egy sms-t” – mesélte Éva. Természetesen azonnal érkezett a segélyhívás, és Bochkorék tudták, hogy el kell terelni a figyelmét azokról a gondolatokról, amik a pánikrohamot erősítik. „Nem akartuk elengedni Éva kezét, hogy ne pánikoljon be” – mesélte Bocsi, miért is kellett olyan sokáig telefonálni, ami miatt felborult a teljes adásmenet. Közben természetesen hívták a tűzoltóságot is, akik elképesztő gyorsasággal érkeztek, így hamarosan már a kiszabadult Évával tudtak a rádiósok beszélni. „A tűzoltók emeltek ki a liftből, annyira remegett a lábam, hogy nem tudtam kiszállni” – mesélte a szerencsétlenül járt asszony. „Nagyon kedves vagy, hogy próbáltad elterelni a figyelmem” – köszönte meg Bochkornak Éva, akiről kiderült, hogy azután kezdte el hallgatni a Music FM-et, miután a a Class eltűnt az éterből. Úgy tűnik, ez most egy súlyos pániktól mentette meg őt, Bochkor pedig már újabb megbízásokat is kapott sms-ben „Bocsi, ha beindul a szülésem, felhívhatlak titeket? Jobbak vagytok, mint a xanax” – írta egy Music Mm hallgató.

Music FM, 2016. november 30.

Vető Viktória

presspresso

20 4113504